Zebžydovos Kalvarija
Zebžydovos Kalvarija (lenk. Kalwaria Zebrzydowska) – miestelis pietų Lenkijoje, Mažosios Lenkijos vaivadijoje, Vadovicės apskrityje, į pietvakarius nuo Krokuvos. Pro miestelį eina geležinkeliai į Krokuvą, Zakopanę, Belsko Bialą. Miestas žymus savo XVII a. barokiniu pranciškonų vienuolynu su kalvarijomis ir koplyčiomis. Vienuolyno teritorijoje yra Šv. Marijos bazilika kurioje yra šventu laikomas Kalvarijos Dievo Motinos paveikslas. Yra manierizmo stiliaus parkas, kraštovaizdžio kompleksas.